เรื่องร้องเรียน: การจัดการถนนเพื่อก่อสร้างรถไฟฟ้าตลอดแนวการใช้รถไฟฟ้า ถนนมีความมืด ป้ายจราจรเบี่ยงทางไม่มีระยะการบอกล่วงหน้าและไม่ติดไฟมองเห็นไม่ชัดเจน กรวยหลายอันสภาพเก่าไม่สะท้อนแสง บางจุดที่เป็นทางเบี่ยง ทางแยก ให้กลับรถไม่มีเจ้าหน้าที่คอยโบก   อย่างคืนวันอ.ที่ 15 กย. ปิดถนนหน้าตะวันนา และนำกรวยไปกั้นอยู่ตรงนั้นเลย ทั้งที่จุดเบี่ยงรถที่มาจากแยกบางกะปิอยู่ตรงจุดกลับรถ(ใหม่)หน้าโลตัส ทำให้รถยนต์และมอเตอร์ไซด์หลายคันสับสน ตรงเข้ามาแล้วไปต่อก็ไม่ได้ และต้องไปต่ออย่างไร ไม่มีจนท.คอยโบกคอยแจ้งตรงจุดนั้นเลย  ต้องไปวนเข้าตัวห้างฯ ซึ่งก็มีรถจอดขนถ่ายสินค้าตลอดแนว   รบกวนปรับปรุงแก้ไข เพราะวิสัยทัศน์ในการมองช่วงกลางคืนมันแย่มาก อาจเกิดอุบัติเหตุหรืออันตรายได้
การดำเนินการของเจ้าหน้าที่: ในนามโครงการรถไฟฟ้าสายสีเหลือง ต้องขออภัยในความไม่สะดวกที่เกิดขึ้น โดยทางโครงการได้ดำเนินการตรวจสอบพบว่า 1.) การปิดถนนหน้าตะวันนา มีการทำงานบนฟุตบาททำสกายวอลล์ เพื่อเชื่อมกับสถานนีYL08 ตรวจสอบพบเป็นการดำเนินงานของ กทม. 2.) จุดปิดเบี่ยงตรงแยกบางกะปิ ทางโครงการฯ ได้จัดให้มีเจ้าหน้าที่ค่อยอำนวยความสะดวก พร้อมทั้งมีการติดตั้งป้ายจราจรเพื่อให้ผู้ที่สัญจรผ่านทราบเรียบร้อยแล้ว
ความเห็นของผู้แจ้ง: ยังไงฝากเรื่องกรณีปิดเบี่ยงทางด้วยนะคะ ควรจัดให้มีจนท.ประจำจุดคอยโบก(ในวันที่ฝนไม่ตก) ส่วนในวันที่ฝนตก ควรทำป้ายให้เห็นชัดเจน และบอกเป็นระยะๆ ล่วงหน้า /ขอบคุณค่ะ
พื้นที่: แขวงคลองกุ่ม เขตบึงกุ่ม กรุงเทพมหานคร